અમેરિકાની પ્રિન્સ્ટન યુનિવર્સિટીના ઉરી હેસ્સનના રિસર્ચથી પ્રેરિત એક પ્રયોગમાં હાલના દિવસોમાં વીડિયો જોતી વખતે રોજેરોજની મજ્જાતંતુકીય પ્રતિક્રિયાઓ જાણવામાં આવી હતી. આ રિસર્ચ એક સ્પષ્ટ અને ચોક્કસ સોશિયલ નેટવર્કમાં હાથ ધરવામાં આવ્યું હતું. ડાર્ટમાઉથની સ્કૂલ ઓફ બિઝનેસમાં અભ્યાસ કરી ચૂકેલા જાણીતી યુનિવર્સિટીના ૨૭૯ સ્ટુડન્ટ્સ પર આ પ્રયોગ હાથ ધરવામાં આવ્યો હતો. આ સ્ટુડન્ટ્સ એકબીજાથી પરિચિત હતા અને અમુક કિસ્સાઓમાં તો ઘણા સ્ટુડન્ટ્સ સાથે પણ રહેતા હતા. તેમની એક પ્રશ્નોત્તરી ભરવા માટે આપવામાં આવી. જેના કેટલાક પ્રશ્નો આવા હતા – તમે તમારામાંથી કેટલા સાથી સ્ટુડન્ટ્સ સાથે સામાજિક સહજતા અનુભવો છો? કેટલાની સાથે તમે તમારું ભોજન વહેંચો છો? કોની સાથે મૂવી જોવા જાઓ છો? તમારામાંના કેટલા અને ક્યા મિત્રોને તમે તમારા ઘેર આવવાનું આમંત્રણ આપ્યું છે? વગેરે વગેરે. આ સર્વેના આધારે સંશોધનકારોએ આખું સોશિયલ નેટવર્ક બનાવ્યું. જેમ કે, મિત્રો, મિત્રોના મિત્રો, મિત્રોના મિત્રોના મિત્રો, કેવિન બેકનના મિત્રો વગેરે.